Oskar Cher

Oskar Cher (2. september 1913 Tallinn – 2. juuni 1942 Tallinn) oli Eesti töölisliikumise tegelane, kommunist.

Oskar Cher sündis 1913. aastal Tallinnas ning oli pärit varakast perekonnast.Moisei Scheer, Endise noorsotsialisti mälestustest, Käsikiri, 1964. Nooruses astus ta Tallinnas Eesti Sotsiaaldemokraatliku Tööliste Partei noortesektsiooni Eesti Noorsotsialistlik Liit, kus tegutses koos Nigol Andreseniga.

Ta oli Läänemaa Õpetajate Seminari fotoringi instruktor.Ilupiltnikud endisaegses Haapsalus

1933. aastal esitas Oskar Cher valesüüdistusi Tartu politsei aadressil. Cher mõisteti üheks kuuks vangi.Tuntud pahempoolset agitaatorit ja töölisjuhti O. Cheri karistati jälle. Kergel käel puistatud süüdistus politsei vastu, Postimees, 07.04.1933.

Oskar Cher töötas enne 1940. aasta juunipööret Haapsalus kohaliku piltniku Grüntal-Kalda, oma sugulase juures abilisena.Saatuseaastal 1939 Haapsalus

 Tegevus pärast juunipööret 

Nõukogude okupatsiooni ajal 1940. aastal oli ta Eestimaa Kommunistliku Partei Läänemaa organisaator ja 1940. aasta juulist EKP Läänemaa maakonnakomitee I sekretär,Vanad ajalehed » Lääne Sõna 1942-1944/I 1941. aasta veebruarist Eestimaa Leninliku Kommunistliku Noorsooühingu I sekretär.

Saksa okupatsiooni ajal oli Oskar Cher Eestis asuva kommunistliku põrandaaluse vastupanuliikumise keskuse liige. 

Oskar Cher ja tema varjaja Anette Toomingas (19. juuni 1912 – 10. veebruar 1942) vahistati Eesti Omavalitsuse Politsei ja Omakaitse Valitsuse Tallinn-Harju Prefektuuri poliitilise politsei poolt ning hukati koos Hermann Arboniga 2. juunil 1942 Tallinnas.Pruun katk. Saksa fašistlik okupatsioon Eestis 1941–1944. Dokumente ja materjale. Tallinn, "Eesti Raamat" 1988 lk. 146 

5.veebruarist 1941 oli  ta abikaasa Eugenia (Jevgenia) Luu (1910 – 1989), neil oli tütar.

Mälestuse jäädvustamine
Tema järgi nimetati nõukogude ajal Haapsalus O. Cheri tänav, praegune Kuuse tänav."Pool sajandit ühes majas", Lääne Elu, 24. oktoober 2020, lk 5 (vaadatud 19.06.2024)

Viited

Kirjandus
 Holger Pukk. "Mida te teate Oskarist?" (kogumik fakte ja mälestusi O. Cheri elust), Tallinn, Eesti Raamat 1974, lk 175.

Välislingid

Eesti ajakirjanduse analüütiline bibliograafia, Cher, Oskar
Eesti fotograafide elulooline andmebaas

Kategooria:Eestimaa Kommunistliku Partei liikmed
Kategooria:ELKNÜ Keskkomitee liikmed
Kategooria:Kuperjanovi jalaväepataljoni koosseis
Kategooria:Rahva Omakaitse koosseis
Kategooria:Sündinud 1913
Kategooria:Surnud 1942